Peaaegu naabrimees võttis endale hiljuti meie seast vanaduse tõttu lahkunud kutsa asemele järjekordse saksa lambakoera kutsika. Igavesti laheda lontkõrva!    Vaatasin just praegu läbi akna, kuidas peretütar temaga jalutamas käis ja mõtlesin, et seda aega ei ole enam kauaks. Sest kutsikas kasvab  iga päevaga ja juba praegu paistab ta suurem olevat kui tüdruk. Mis tähendab, et ta jõud käib lihtsalt tüdruku omast üle. Ning kindlasti on ta tüdrukust praegu kordades ulakam. :)    Uh, kuidas mulle ikka kõik koerad meeldivad. Hea küll, peaaegu kõik.    Hüsteerilised väikesed nähvitsad (a la Lombak-Lotta pesakond) ei lähe koertena arvesse. Punkt.    (edit: Mis ei tähenda nagu oleks väikestel koertel a priori midagi viga. Vennase - või õigemini vist küll isegi rohkem vennapoja - uus kutsikas, kes on ülalmainitud hüsteerikutest veelgi väiksem, on igavesti lahe sell. Kõik sõltub ikka suuresti ka koera pererahvast.)